Document ID: 32015D0129

KOMISIJAS ĪSTENOŠANAS LĒMUMS (ES) 2015/129
(2015. gada 26. janvāris),
ar ko groza Lēmuma 93/52/EEK I pielikumu attiecībā uz Kipras atzīšanu par oficiāli brīvu no brucelozes (B. melitensis)
(izziņots ar dokumenta numuru C(2015) 172)
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1991. gada 28. janvāra Direktīvu 91/68/EEK par dzīvnieku veselības prasībām, kas ietekmē aitu un kazu tirdzniecību Kopienā (1), un jo īpaši tās A pielikuma 1. nodaļas II iedaļu,
tā kā:
(1)
Ar Direktīvu 91/68/EEK ir noteiktas dzīvnieku veselības prasības, kas reglamentē aitu un kazu tirdzniecību Savienībā. Tajā ir paredzēti nosacījumi, kas jāizpilda, lai dalībvalstis vai to reģionus atzītu par oficiāli brīviem no brucelozes.
(2)
Komisijas Lēmuma 93/52/EEK (2) I pielikumā ir norādītas dalībvalstis, kas atzītas par oficiāli brīvām no brucelozes (B. melitensis) saskaņā ar Direktīvu 91/68/EEK.
(3)
Kipra ir iesniegusi Komisijai dokumentus, kas apliecina atbilstību nosacījumiem, kuri noteikti Direktīvas 91/68/EEK A pielikuma 1. nodaļas II iedaļas 1. punkta b) apakšpunktā, lai visu tās teritoriju varētu atzīt par oficiāli brīvu no brucelozes (B. melitensis).
(4)
Pēc Kipras iesniegto dokumentu izvērtēšanas minētā dalībvalsts būtu jāatzīst par oficiāli brīvu no brucelozes (B. melitensis).
(5)
Tāpēc Lēmuma 93/52/EEK I pielikums būtu attiecīgi jāgroza.
(6)
Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 93/52/EEK I pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2015. gada 26. janvārī

Labels: 18
6